jkorsvik/nowiki_second_scrape_merged huggingface dataset:
1780 i Sverige

Begivenheter i året 1780 i Sverige.


== Statsleder ==
Monark – Gustav III, konge (1771–1792)


== Hendelser ==
8. juni  – Henrik af Trolle utnevnes til generaladmiral og sjef for skjærgårds- og orlogsmarinen.
August – Sverige, Danmark og Russland inngår en nøytralitetsforbund mot Storbritannias kaprervirksomhet på havet. Kanslipresident Ulrik Scheffer forhandler ettersom konge Gustav III er i Belgia.
En stor fløy begynner på oppdrag fra kongen å oppføres på Gripsholms slott, under ledelse av F.A.U. Cronstedt.
Religionsfrihetsforordningen for innflyttede kristne (som ble tatt opp i riksdagen 1778) innføres i Sverige.
En kongelig resolusjon fastslår at et dagsverk for en dreng skal vare i tolv timer og et dagsverk med hest skal vare i ti.


== Fødsler ==
13. februar - Anna Carlström, vertshusvert og bordellmamma (død 1850)
3. april – Abraham Rydberg, engroskjøpmann, skipsreder og mesen (død 1845)
4. juli - Sofia Hjärne, baronesse (død 1860)
21. september - Bror Cederström, friherre, militær, godseier, hoffmann og krigsminister (død 1877)
1. oktober – Göran Wahlenberg, botaniker og tegner (død 1851)


== Dødsfall ==
4. januar - Hedvig Wigert, operasanger (født 1748)
5. april - Ulrika Strömfelt, politisk aktiv hoffdame (født 1724)
- Martin Nürenbach, akrobat og teaterdirektør (ukjent fødselsår)


== Referanser ==
1789 i Sverige

Begivenheter i året 1789 i Sverige.


== Statsleder ==
Monark – Gustav III, konge (1771–1792)


== Hendelser ==
7. januar – Oberst Johan Henrik Hästesko blir arrestert for å ha vært involvert i Anjalaforbundet.
Januar – Gustav III innkaller Sveriges ståndsriksdag til Stockholm.
21. februar – Sverige vedtar en ny grunnlov, Förenings- och säkerhetsakten, tross adelens protester. Den innebærer at kongen alene kan beslutte om krig og fred og hvor mange medlemmer riksrådet får kalle inne. Derfor avskaffer Gustav III rådet fullstendig.
April - Sveriges ståndsriksdag blir oppløst.
En gruppe støttet av prinsesse Hedvig Elisabet, prinsesse Sofia Albertina,  Fredrik Adolf, hertug av Östergötland og Gustaf Adolf Reuterholm forsøker å bruke misnøyen blant adelen med krigen og Förenings- och säkerhetsakten til å avsette kongen til fordel for hans bror hertug Karl, men mislykkes.
Mai - Högsta domstolen blir opprettet.
12. mai - Stjärnorps slott brenner ned.
15. mai – Rikets allmänna ärendens beredning dannes.
13. juni – Svenskene beseirer russerne i slaget ved Porrassalmi. Dette er den første svenske seieren i et feltslag siden Karl XIIs tid.
19. juni – Svenskene beseirer russerne i det andre slaget ved Porrasalmi.
28. juni – Svenskene beseirer russerne i slaget ved Uttismalm.
9. juli – Danmark avgir en nøytralitetserklæring og drar seg dermed ut av den svensk-russiske krig, etter internasjonalt påtrykk.
15. juli – Svenskene beseirer av russerne i slaget ved Kaipiais.
21. juli – Svenskene beseirer russerne i slaget ved Parkumäki.
26. juli – Sjøslaget ved Öland, mellom de svenske og russiske marinene, slutter uavgjort.
15. august – Artilleriduellen ved Korkiansaari holme, mellom den svenske og russiske marine, slutter uavgjort.
24. –25. august – Skärgårdsflottan beseirer den russiske marinen i det første sjøslaget ved Svensksund.
- En stor gruppe kvinnelige medlemmer av hoffet og aristokratiet, etter eksempel av prinsesse Hedvig Elisabet, prinsesse Sofia Albertina og Jeanna von Lantingshausen, utøver en sosial boikott mot monarken i protest mot Förenings- och säkerhetsakten.
- Riksgjeldskontoret (riksgäldskontoret) blir grunnlagt.
- Privilegiene til adelen fra 1723 blir avskaffet.
- Statens Bønder som betaler skatt får lov til å jakte fritt.
- Medaljen För tapperhet i fält blir innstiftet.


== Fødsler ==
3. januar - Martina von Schwerin, friherrinne, brevskriver, salongsvert og kulturpersonlighet (død 1875)
3. desember - Johanna Hård, anklaget for å være pirat (død 1851)
- Elisabeth Charlotta Karsten, kunstmaler og ballettdanser (død 1856)


== Dødsfall ==
9. mai – Anders Johan von Höpken, greve, politiker og riksråd samt kanslipresident 1752–1761 (født 1712)
28. april – Johan Floderus, svensk filolog (født 1721)
25. mai – Anders Dahl, botaniker, lærling til Carl von Linné (født 1751)
21. juni – Samuel Follin, kyrkoherde (født 1717)
21. august – Johan Ludvig Hård, greve og general (født 1719)
- Françoise Marguerite Janiçon, forfatter (født 1711)
- Hedvig Löfwenskiöld, poet (født 1736)


== Referanser ==
Franklin Edgerton

Franklin Edgerton (født 24. juli 1885 i Iowa, død 7. desember 1963 i Laramie i Wyoming) var en amerikansk språkforsker.
Han var Salisbury Professor av sanskrit og sammenligningsfilosofi ved Yale University (1926) og gjesteprofessor ved Benares Hindu University (1953–54). Mellom 1913 og 1926 var han professor av sanskrit ved University of Pennsylvania. Han er velkjent for sine eksepsjonelle bokstavelige oversettelse av the Bhagavadgita som ble utgitt som volume 38-39 av Harvard Oriental Series i 1944. Han redigerte også parallellutgivelsene av fire tilbakemeldinger av Simhāsana Dvātrṃśika («32 Tales of the Throne», kjent som Vikrama Charita, «Adventures of Vikram»), og en rekonstruksjon av den (tapte) opprinnelige sanskritteksten av Panchatantra.


== Bibliografi ==
Edgerton, Franklin (1924). Panchatantra reconstructed. 2 Volumes. New Haven, CT: American Oriental Society
Edgerton, Franklin (1926). Vikrama's Adventures. Harvard Oriental Series, Volumes 26 & 27. Cambridge, MA: Harvard University Press.
Edgerton, Franklin (1931) The elephant-lore of the Hindus. Yale University Press.
Edgerton, Franklin (1953). Buddhist hybrid sanskrit grammar and dictionary, Vol. 1: Grammar. New Haven: Yale University Press
Edgerton, Franklin (1953). Buddhist hybrid sanskrit grammar and dictionary, Vol. 2: Dictionary. New Haven: Yale University Press


== Referanser ==


== Eksterne lenker ==
(en) Franklin Edgerton hos Google Scholar
(en) Franklin Edgerton hos Google Books
Simon Aggesen

Simon Aggesen (født 18. juni 1987 i Fredericia) er en dansk  
lokalpolitiker for Det Konservative Folkeparti. Han var borgermester i Frederiksberg kommune fra 2019 til og med 2021. Aggesen overtok som borgermester 18. mars 2019 etter at forgjengeren Jørgen Glenthøj gikk av etter eget ønske før perioden var over.Aggesen er cand.jur. fra Københavns Universitet.


== Referanser ==
Spordrift

Spordrift AS er et norsk statlig selskap. Det er totalleverandør innen drift og vedlikehold av banerelatert infrastruktur i Norge. Selskapet var et heleid datterselskap av Bane NOR, og kom i drift fra 1. juli 2019.
1. januar 2021 overtok Samferdselsdepartementet eierskapet fra Bane NOR.I desember 2022 besluttet Jonas Gahr Støres regjering at Spordrift skal returneres til Bane NOR som en divisjon.


== Historie ==
Spordrift er et resultat av stortingsmelding 27 (2014–2015), der regjeringen kunngjorde at alle drifts- og vedlikeholdsoppgaver som er egnet for det skal konkurranseutsettes.
Etter planen skulle ca. 1 300 medarbeidere overføres fra Bane NOR den 1. juli 2019 for å ivareta drift og vedlikehold av det norske jernbanenettet. 
Jernbanen skal deles opp i tre områder, med totalt ti kontraktsområder. 
Den første drifts- og vedlikeholdskontrakten skal etter planen starte opp 1. januar 2023, og alle områdene skal være konkurranseutsatt innen 1. januar 2027.


== Referanser ==
Ego eimi

Ego eimi (gresk: ἐγώ εἰμαί, «jeg er»,  «jeg eksisterer») er grammatisk ental av verbet «å være/eksistere» på gammelgresk. Uttrykket finnes blant annet i Septuaginta, den førkristne greske oversettelse av Det gamle testamentets bøker, og i Det nye testamentet i Johannesevangeliet. Det brukes noen syeder i slike sammenhenger at det i kristen eksegese oppfattes som av stor teologisk betydning som teofani.
Anton Blumenthal Petersen

Anton Blumenthal Petersen (født 1825, død 17. februar 1891) var en norsk jurist og politiker.
Anton Petersen var sønn av kjøpmann Sigvardt Blumenthal Petersen og bror av blant annet Peter Petersen. Han ble cand.jur. i 1848 og ble utnevnt til byskriver i Christiania (Oslo) i 1871.Han ble valgt inn i Christiania formannskap i 1878, og han var medlem av formannskapet 1879–1886. Etter at Christian Schweigaard ble utnevnt til statsråd overtok Petersen som ordfører i 1881. I ordførertiden ble St. Hanshaugen og Ullevål sykehus planlagt. Petersen tok ikke gjenvalg som ordfører etter fire år i stillingen, men ble byens viseordfører igjen, noe han også hadde vært en periode tidligere.


== Referanser ==
Thomas Gyldal Petersen

Thomas Gyldal Petersen (født 1. august 1975 i Herlev) er en dansk lokalpolitiker for Socialdemokratiet. Han overtok som borgermester i Herlev kommune i desember 2011 etter at forgjengeren Kjeld Hansen gikk av etter eget ønske før perioden var over.Petersen er cand.scient.pol. fra Københavns Universitet.


== Referanser ==
Khrizolitovyj

Khrizolitovyj er en landsby i Belojarsk region i Sverdlovsk oblast i Russland. Stedet huser et stort lager av ICBM-missiler..


== Lokalisering ==
Landsbyen ligger 21 kilometer sørvest for byen Belojarsk.


== Referanser ==
Den nordvestlige føderasjonskrets

Den nordvestlige føderasjonskrets (russisk: Се́веро-За́падный федера́льный о́круг) er en av Russlands føderale kretser, det vil si et sentralstyrt forvaltningsnivå over føderasjonssubjektene i Den russiske føderasjon. Administrasjonsby er St. Petersburg. Arealet er 1 677 900 km². Folketallet er 13 616 057 (2010).


== Føderasjonssubjekter i Den nordvestlige føderasjonskrets ==
Arkhangelsk oblast
Vologda oblast
Kaliningrad oblast
Republikken Karelia
Republikken Komi
Leningrad oblast
Murmansk oblast
Nenetsk
Novgorod oblast
Pskov oblast
St. Petersburg


== Referanser ==


== Eksterne lenker ==
Offisielt nettsted 
(en) Northwestern Federal District – kategori av bilder, video eller lyd på Commons
Chesapeake

Chesapeake er en nordamerikansk indianerstamme, men kan også vise til:

Chesapeake (Virginia), en by i den amerikanske delstaten Virginia
Chesapeake (Northampton County), et kommunefritt område i Virginia
Chesapeake (Missouri), en småby i den amerikanske delstaten Michigan
Chesapeake (Ohio), en småby i den amerikanske delstaten Ohio
Chesapeake (Vest-Virginia), en småby i den amerikanske delstaten Vest-Virginia
Chesapeake Bay, en bukt i USA
Surovatikha

Surovatikha er en landsby i Dalnekonstantinovsk kommune i Nizjnij Novgorod oblast i Russland.. Stedet huser et stort lager av ICBM-missiler.


== Referanser ==
Balezino-3

Balezino-3  er et lite sted i Balezinsk-området i republikken Udmurtia i Russland. Stedet har et stort lager av ICBM.


== Referanser ==
Robert Langlands

Robert Phelan Langlands (; (født 6. oktober 1936) er en amerikansk-kanadisk matematiker. Han er professor emeritus ved  Institute for Advanced Study ved Princeton i USA. Han ble i 2018 tildelt Abelprisen «for hans visjonære program som forbinder representasjonsteori og tallteori.»I 2019 ble han utnevnt til companion av Order of Canada.


== Referanser ==


== Eksterne lenker ==
Hjemmeside ved IAS
1788 i Sverige

Begivenheter i året 1788 i Sverige.


== Statsleder ==
Monark – Gustav III, konge (1771–1792)


== Hendelser ==
25. mai - Kungliga Dramatiska Teatern (Dramaten) blir innviet i Bollhuset i Stockholm.
28. juni - Utbruddet av Den russisk-svenske krig (1788–1790).
17. juli - Sjøslaget ved Hogland
8. august - Anjalaforbundet
- Lovisa Augusti, Caroline Müller og Franziska Stading blir innlemmet i Kungliga Musikaliska Akademien.
- Sofia Albertina kyrka blir fullført.
- Aurora Liljenroth blir uteksaminert fra et gymnas, som var enestående når det gjaldt en kvinne og tiltrakk seg en god del oppmerksomhet.- En duell mellom grev Adolph Ribbing og baron Hans Henrik von Essen ble avholdt fordi Essens frieri var blitt akseptert av faren til en kvinne, arvingen Charlotta Eleonora De Geer, som Ribbing også hadde fridd til og som trodde at hun var forelsket i ham. Essen ble skadet og Ribbing ble erklært vinner. Duellen ble ansett som en skandale og en forbrytelse mot kongen.


== Fødsler ==
30. juli - Kisamor, naturlege (død 1842)
3. september - Gustaf Erik Pasch, oppfinner og kjemiker (død 1862)
- Brita Catharina Lidbeck, konsertvokalist  (død 1864)


== Dødsfall ==
- Bakelse-Jeanna, gateselger og byoriginal (født 1702)


== Referanser ==
Kvinnen i vinduet

Kvinnen i vinduet, (originaltittel: The Woman in the Window) er en amerikansk film noir fra 1944 regissert av Fritz Lang med Joan Bennett og Edward G. Robinson i hovedrollene.


== Handling ==
Etter at høyskole-professor Richard Wanley sender sin kone og to barn på ferie, går han til en lokal klubb for å møte venner. Men Wanley legger merke til et slående oljeportrett av Alice Reed i et butikkvindu. Han og vennene hans snakker om det vakre maleriet, og dets motiv. Senere møter Wanley Reed som var avbildet på portrettet. Reed overbeviser Wanley om å bli med henne på drinker. Senere går de til Reeds hjem. Men et uventet besøk fra hennes rike hemmelige elsker Claude Mazard, først kjent for Reed under navnet Frank Howard, fører til en kamp hvor Wanley dreper Mazard i selvforsvar. 
Wanley og Reed konspirerer for å dekke over drapet, og Wanley fjerner Mazards kropp. Imidlertid etterlater Wanley en rekke ledetråder, og det var flere vitner. En av Wanleys venner fra klubben, distriktsadvokat Frank Lalor, har kunnskap om etterforskningen. Wanley blir invitert tilbake til åstedet som Lalors venn, men ikke som mistenkt. Ved flere anledninger nevner Wanley ting som kan se ut til å tyde på at han kan vite mer om drapet enn han burde, men Lalor mistenker ikke Wanley. Etter hvert som politiet får tak i flere bevis blir Reed utpresset av Heidt, en korrupt tidligere politimann og Mazards livvakt. Wanley og Reed diskuterer problemet, og konkluderer med at den beste måten å håndtere en utpresser på er å drepe ham.
Wanley gir Reed resept-belagte medisiner i pulver-form til drapet. Når Heidt kommer for å hente pengene han fikk gjennom utpressingen, tilbyr Reed ham en cocktail. Men han blir mistenksom, og tar med seg pengene sint og reiser sin vei etter å ha utledet planen hennes. Reed kontakter Wanley for å fortelle om det mislykkede forsøket på å drepe Reed, noe som fikk ham til å overdose med det gjenværende resept-belagte pulveret i et selvmordsforsøk. I mellomtiden blir Heidt drept i en skuddveksling, umiddelbart etter å ha forlatt Reeds hjem, og politiet mistenker Heidt er Mazards morder.


== Medvirkende ==

Edward G. Robinson - Professor Richard Wanley
Joan Bennett - Alice Reed
Raymond Massey - Dist. Atty. Frank Lalor
Edmund Breon - Dr. Michael Barkstane
Dan Duryea - Heidt/Tim, the Doorman
Thomas E. Jackson - Inspector Jackson, Homicide Bureau
Dorothy Peterson - Mrs. Wanley
Arthur Loft - Claude Mazard/Frank Howard/Charlie the Hat check Man
Iris Adrian - Woman who asks for a light


== Referanser ==


== Eksterne lenker ==
(en) Kvinnen i vinduet på Internet Movie Database 
(no) Kvinnen i vinduet hos Filmfront 
(sv) Kvinnen i vinduet i Svensk Filmdatabas 
(da) Kvinnen i vinduet i Danmark Nationale Filminstitut 
(fr) Kvinnen i vinduet på Allociné 
(nl) Kvinnen i vinduet på MovieMeter 
(en) Kvinnen i vinduet på AllMovie 
(en) Kvinnen i vinduet på Turner Classic Movies 
(en) Kvinnen i vinduet på Rotten Tomatoes 
(en) Kvinnen i vinduet på Box Office Mojo
USAs østkyst

USAs østkyst eller Østkysten (engelsk: East Coast) er kystlinjen hvor den østlige delen av USA møter Atlanterhavet. 14 av USAs delstater har kystlinje mot Atlanterhavet. Disse er, fra nord til sør, Maine, New Hampshire, Massachusetts, Rhode Island, Connecticut, New York, New Jersey, Delaware, Maryland, Virginia, Nord-Carolina, Sør-Carolina, Georgia og Florida. I tillegg ligger Pennsylvania langs Delawareestuariet. Connecticut har heller ingen direkte kystlinje med Atlanterhavet, siden det ligger langs sundet Long Island Sound.. Flere av USAs storbyer, blant annet landets største by New York, ligger langs Østkysten.
Flere øyer og halvøyer ligger langs USAs østkyst. I delstaten Massachusetts ligger halvøya Cape Cod. Lenger sør ligger øya Long Island i New York. Mellom Long Island og delstatene Connecticut og Rhode Island ligger sundene Long Island Sound og Block Island Sound. Mellom delstatene Delaware og New Jersey ligger den store bukta Delawarebukta. Den større Chesapeakebukta ligger mellom Virginia og Maryland. Mellom disse to buktene ligger halvøya Delmarvahalvøya. Helt sørøst i USA, mellom Atlanterhavet og Mexicogolfen ligger Floridahalvøya som utgjør størsteparten av delstaten Florida.


== Se også ==
USAs vestkyst
Gulfkysten


== Referanser ==
Sombrero (Anguilla)

Sombrero (også kalt Hat Island) er ei øy i det britiske oversjøiske territoriet Anguilla helt nord i  De små Antiller i Karibia. Den ligger 65 km nordvest av øya Anguilla. Sombrero er ubebodd. Et automatisert fyrtårn står på øya, som ligger midt i Anegadapassasjen, et havstykke som forbinder Atlanterhavet og Det karibiske hav.


== Naturgeografi ==
Sombrero er den nordligste av De små Antiller og ligger i Anegadapassasjen, midtveis mellom øya Anguilla og Anegada i De britiske Jomfruøyer. 
Sombrero er 6 km lang og 1,6 km bred og har et areal på 0,366 km².Øya er flat med karstpreget landskap og sparsomt med vegetasjon, mest på østsiden av øya. Høyeste punkt er 12 moh. Landskapet har spor etter fosfatutvinning i form av krater der det samler seg vann. Snegler og småfisk lever i disse dammene.Vegetasjonen består blant annet av kaktusarten Opuntia antillana og planter som Sesuvium portulacastrum, Euphorbia serpens, Euphorbia mesembriathemifolia, Heliotropium curassavacum, Portulaca oleracca og Fimbristylis cymosa.Tøyleterne (Sterna anaethetus), brunsule (Sula leucogaster), maskesule (Sula dactylatra) og brunnoddy (Anous stolidus) hekker på Sombrero. I 1995 ble øya erklært som Important Bird Area på grunn av at den er viktig for disse artene.Det er registrert over 40 endemiske insektarter på Sombrero. Tre øglearter lever på øya. Av disse er Sombrero-ameiva (Pholidoscelis corvinus) endemisk, kanskje også Sphaerodactylus-arten. Anolis gingivinus finnes også. Orkanen Luis ødela i 1995 en god del vegetasjon på øya, noe som førte til reduksjon i bestanden av Sombrero-ameiva.Øya og havet omkring ble i 2007 erklært som naturreservat og marinpark. I 2018 fikk Sombrero Island Nature Reserve Marine Park status som våtmarksområde av internasjonal betydning i henhold til Ramsar-konvensjonen.


== Historie ==

Kristoffer Columbus fant ikke noen av øyene nord og nordøst for Saint Kitts på sine sjøreiser (1492–1502). Sombrero opptrer imidlertid, sammen med Anguilla, på et kart tegnet mellom 1523 og 1525.I 1627 var Sombrero blant øyene kong Karl I av England ga jarlen av Carlisle, James Hay, rettighetene til.I 1825 fant britiske geologer fosfatrik guano på Sombrero. I 1856 gjorde USA krav på øya med bakgrunn i Guano Islands Act. Forretningsmenn fra Boston etablerte et selskap for å hente ut ressursene. I 1860 gjorde arbeiderne på øya opprør mot den amerikanske arbeidsformannen, drepte ham og tok kontroll over øya.Storbritannia gjorde sitt krav på Sombrero gjeldende og vant fram. Selskapet fikk deretter britisk utvinningstillatelse. Det ble bygget anlegg for guanodrift, inkludert jernbane, og bygninger som kunne huse 200 arbeidere. 3000 tonn guano ble årlig utført til USA inntil 1870, da eksporten økte og nådde 20 000 tonn i 1881. I 1888 gikk den siste store lasten på 7000 tonn med guano av lav kvalitet fra Sombrero og i 1890 opphørte utvinningen.I 1868 ble det reist et fyrtårn på øya. Fyrstasjonen var bemannet fram til 2002, da fyret ble automatisert. På grunn av at fyrtårnet ble bemannet av anguillanere, overførte Storbritannia i 1956 Sombrero fra kolonien De britiske Jomfruøyer og knyttet øya til Anguilla.


== Referanser ==
Anegadapassasjen

Anegadapassasjen er et sund som forbinder forbinder Det karibiske hav og Atlanterhavet. Det ligger i Karibia mellom øya Anegada i De britiske Jomfruøyer i vest og Anguilla i øst. Midt i passasjen ligger øya Sombrero. Anegadapassasjen er 65 km bred. Maksimalt havdyp er 2300 meter.


== Referanser ==
Det allrussiske statlige kinematografiske institutt

Det allrussiske statlige kinematografiske institutt (russisk: Vserossijskij gosudarstvennyj institut kinematografii, VGIK) er  filminstituttet og filmhøgskolen i Moskva, Russland. Det ble grunnlagt i 1919 på initiativ av Vladimir Lenin, av blant andre Sergej Eisenstein. Det er verdens eldste filminstitutt, og har hatt sitt nåværende navn siden Sovjetunionens fall. Instituttet tilbyr blant annet regiutdannelse.
En rekke kjente filmregissører er utdannet ved VGIK, blant andre Otar Iosseliani, Marlen Khutsijev, Elem Klimov, Andrej Kontsjalovskij, ungarske Márta Mészáros, Nikita Mikhalkov, Kira Muratova, Larisa Sjepitko og Andrej Tarkovskij.


== Referanser ==
USAs vestkyst

USAs vestkyst eller Vestkysten (engelsk: West Coast) er den delen av USAs kyst hvor den vestlige delen av USA møter Stillehavet. I det kontinentale USA er det de fire delstatene Alaska, Washington, Oregon og California som ligger langs Vestkysten. Delstaten Alaska er adskilt fra resten av USA av Canada og Hawaii, som ligger sørvest for California, ligger omtrent midt i Stillehavet mellom Oseania og Nord-Amerika. Flere store byer som Seattle i Washington og San Francisco, San Jose, Los Angeles og San Diego i California ligger langs USAs vestkyst. 
Ved byen Seattle i Washington ligger sundet Puget Sound, hvor det ligger flere øyer. Ved byen San Francisco i California ligger sundet Golden Gate som forbinder San Francisco-bukta med Stillehavet. Utenfor Los Angeles-området i California ligger øygruppen Kanaløyene. Delstaten Hawaii består av Hawaiiøyene, med 8 store øyer og flere mindre øyer og atoller. Utenfor delstaten Alaska helt i nord ligger øygruppen Aleutene utenfor Alaskahalvøya. Nedover langs Alaskas kyst ligger det flere store øyer. I den sørøstlige delen av Alaska ligger øygruppen Alexanderøyene.


== Se også ==
USAs østkyst
Gulfkysten


== Referanser ==
Arnold Genthe

Arnold Genthe (født 8. januar 1869, død 9. august 1942) var en tyskfødt amerikansk fotograf. Han ble mest kjent for sine fotografier av San Franciscos Chinatown, jordskjelvet samme sted i 1906 og portretter av kjente personer.


== Liv og virke ==


=== Bakgrunn ===
Arnold Genthe var sønn av Louise Zober (død 1896) og Hermann Genthe (ca. 1838-1886), og kom fra en lang linje av velkjente vitenskapsfolk, forfattere, filosofer og filologer, helt tilbake til 1500-tallet. Arnold Genthe studerte filologi ved Friedrich-Schiller-Universität Jena.


=== Karrière ===
Genthe fikk i 1895 tilbud om å arbeide som huslærer for en tysk-amerikansk familie og reiste med dem til San Francisco. Ved siden av sin lærergjerning lærte han seg fotografi og begynte å publisere fotografier i lokale tidsskrifter. I 1897 bestemte han seg for å bli i USA og satse på en karrière som fotograf. Allerede i 1901 hadde han oppnådd å bli den mest ettertraktede fotograf på USAs vestkyst.Arnold Genthe ble kjent for sine portretter av politikere som Theodore Roosevelt, William Howard Taft, og Woodrow Wilson, kunstnere som Jack London, Greta Garbo, Isadora Duncan, Anna Pavlova, og Sarah Bernhardt, og forretningsfolk som John D. Rockefeller, Andrew Mellon og J.P. Morgan. Han påvirket også samtidige kunstnere og fotografer som for eksempel Dorothea Lange.


== Verker (utvalg) ==

		
		
		
		
		


== Referanser ==
Rio Yamada

Rio Yamada (født 10. juli 1997 i Suwa) er en japansk skøyteløper.


== Personlige rekorder ==
Oppdatert pr 17. mars 2019. 


== Meritter ==


=== Internasjonale mesterskap ===
Junior-VM på skøyter deltatt i ett VM ved seks konkurranser.

Changchun 2016 i sammenlagt og på 500 m, 1 000 m, 1 500 m, lagsprint og lagtempo.Beste resultat: Sølvmedalje og 2.-plass på lagsprint, og bronsemedalje og 3.-plass på lagtempo samt en 9.-plass individuelt på 1 000 m alle i Changchun 2016.


=== Sammenlagt i Verdenscupen ===
Oppdatert etter sesongen 2018/19.


== Referanser ==


== Eksterne lenker ==
(en) Rio Yamada – Speedskatingbase.eu 
(en) Rio Yamada – SpeedSkatingNews.info 
(en) Rio Yamada – SpeedSkatingStats.com 
(en) Rio Yamada – TheSports.org 
(en) Rio Yamada på Jakub Majerski's speedskating database
(en) Rio Yamada på SpeedSkatingResults.com
(en) Rio Yamada på www.isu.html.infostradasports.com
(en) Rio Yamada på www.eurosport.co.uk
(en) Bilder av Rio Yamada på SpeedSkatingPhotos.info/DesgPhoto.com